**Zápisnica**

**zo zasadnutia Komisie výstavby, regionálneho rozvoja a ochrany životného prostredia, konanej dňa 13.11.2017 v zasadacej miestnosti Obecného úradu Bohdanovce nad Trnavou**

**Prítomní: :** Peter Mračka, Jozef Kavický, Ing. Ľuboš Dušek, Ing. Ľubomír Kvetan

 Miroslav Sučák – starosta obce

**Program:** Prerokovanie žiadosti Ľuboša Ryšku a manž. Bc. Boženy doručenej na OcÚ dňa 12.10.2017 o odkúpenie časti obecného pozemku (cca 280 m2) z parcely č. 226/1 – zastavaná plocha a nádvorie o celkovej výmere 2 698m2.

Komisia sa dopodrobna oboznámila so stavom veci, prečítala si žiadosť manželov Ryškových, oboznámila sa s dokumentáciou odkanalizovania IBV Mladý potok – splašková kanalizácia, prekonzultovala možné iné riešenie odkanalizovania IBV Mladý potok s nasledovnými **odporúčaniami**:

* komisia odporúča rokovať so všetkými vlastníkmi pôvodnej parcely č. 177, ktorých sa týka výstavba splaškovej kanalizácie (p. Sianta, Faga, Ryška) v zmysle platnej PD a vydaného stavebného povolenia s cieľom:
1. odkúpiť pozemky v trase splaškovej kanalizácie od hore uvedených vlastníkov v min. šírke 2,4 m,
2. v prípade, že nedôjde k dohode o kúpe pozemku pod splaškovú kanalizáciu, komisia odporúča rokovať o zriadení vecného bremena, výstavby a uloženia splaškovej kanalizácie na uvedenom pôvodnom pozemku p.č. 177,
3. komisia odporúča, aby sa obecné zastupiteľstvo zaoberalo žiadosťou o odkúpenie časti pozemku p.č. 226/1 manželom Ryškovým až po úspešnom vyriešení možnosti výstavby splaškovej kanalizácie na pôvodnom pozemku p. č. 177.

Zapísal: Peter Mračka, predseda komisie